Լոկի (հեռուստասերիալ)

«Լոկի» (), ամերիկյան մինի սերիալ, որը հիմնված է Marvel Comics կոմիքսների Լոկիի կերպարի արկածների վրա։ Գլխավոր դերը կատարում է Թոմ Հիդելսթոնը։ Հեռուստասերիալի դեպքերը դառնալու են Marvel-ի կինեմատոգրաֆիական տիեզերքի չորրորդ փուլի մի մասը։

2018 թվականի սեպտեմբերին Marvel Studios ստուդիան սկսել է Marvel ֆիլմերի հերոսների մասին մի քանի մինի սերիալների աշխատանքները, որոնց շարքում էր նաև Լոկիի նախագիծը։ 2019 թվականի նոյեմբերին սերիալը սկսել է իր սկզբնական արտադրական աշխատանքները, ինչպես նաև հաստատվել է Հիդելսթոնի մասնակցությունը։ 2019 թվականի փետրվարին նախագծի շոուրաներ է նշանակվել Մայքլ Ուոլդրոնը, իսկ օգոստոսին ռեժիսոր է նշանակվել Քեյթ Հերոնը։ Նկարահանումները սկսվել են 2020 թվականի հունվարին։

«Լոկին» բաղկացած է վեց սերիայից և 2021 թվականի մայիսից հասանելի է Disney+ հարթակում։

Սյուժե 
«Վրիժառուները։ Վերջնախաղ» ֆիլմի գործողություններից հետո Լոկին օգտագործում է Տիեզերական խորանարդը՝ ժամանակի միջով ճամփորդելու և մարդկության պատմությունն փոխելու համար։

Դերերում 
 Թոմ Հիդելսթոն՝ Լոկի
 Օուեն Ուիլսոն՝ Մոբիուս
 Սոֆի Դի Մարտինո՝ անհայտ
 Գուգու Մբատա-Ռոու՝ TVA-ի անդամ
 Ռիչարդ Գրանտ՝ անհայտ

Արտադրություն

Գաղափար 
2018 թվականի սեպտեմբերին Marvel Studios ստուդիան սկսել է Marvel-ի կինեմատոգրաֆիական տիեզերքի մի քանի հերոսների մասին մինի սերիալների նկարահանումները, հիմնականում Լոկիի մասին սերիալի՝ Disney+ սթրիմինգային ծառայության համար։ Սպասվում էր, որ սերիալը բաղկացած է լինելու վեց-ութ սերիաներից և որ բյուջեն կազմված է լինելու Marvel-ի լիամետրաժ էկրանավորումներից։ Նույն թվականի նոյեմբերին Դիսնեյ ընկերության գլխավոր տնօրեն Ռոբերտ Այգերը հաստատել է, որ Լոկիի մասին սերիալը գտնվում է վաղ արտադրական փուլում։

2019 թվականի փետրվարին շոուրաների և պրոդյուսերի դերը զբաղեցրել է Մայքլ Ուոլդրոնը։ Հաստատվել է, որ ըստ սերիալի սյուժեի Լոկին հայտնվելու է մարդկության պատմության տարբեր պատմական դարաշրջաններում։ Հետագայում Հիդելսթոնը խոստովանել է, որ «Վրիժառուները։ Անվերջության պատերազմ» և «Վրիժառուները։ Վերջնախաղ» ֆիլմերը կարող էին դառնալ վերջինը Լոկիի համար, սակայն «Վրիժառուները։ Անվերջության պատերազմից» վեց շաբաթ առաջ նրան հայտնել են սերիալի ծրագրերի մասին և որ նա այն գաղտնի պահի։ 2019 թվականի օգոստոսին Քեյթ Հերոնը նշանակվել է հեռուստասերիալի ռեժիսոր և պրոդյուսեր։

Սցենար 

Սերիալի գործողությունները տեղի են ունենում «Վրիժառուները։ Վերջնախաղ» ֆիլմի գործողությունների  հետո, որում Լոկին գողանում է Տիեզերական խորանարդը և ալտերնատիվ տիեզերք է ստեղծում։ 2019 թվականի օգոստոսին Ուոլդրոնը հաղորդել է, որ «Լոկի» հեռուստասերիալը կարող է տալ մի քանի հարցերի պատասխաններ՝ որտե՞ղ է տեղափոխվել Լոկին Տիեզերական խորանարդը գողանալուց հետո, կարո՞ղ է Լոկին երբևէ իր համար ընկեր գտնել և «արևը կփայլի՞ նրա վրա»։ Պրոդյուսեր Սթիվեն Բրուսարդը նշել է, որ ժամանակի միջև ճամփորդելուց բացի սերիալը պատմելու է «փախուստի մեջ գտնվող մարդու» մասին։ Շոուի գործողությունները նաև կապված են լինելու սպասվող «Դոկտոր Սթրենջ. Խելագարության բազմատիեզերքում» ֆիլմի հետ։

Քասթինգ 
2019 թվականի ապրիլին, սերիալի պաշտոնական անոնսի ժամանակ հաստատվել է Թոմ Հիդելսթոնի մասնակցությունը Լոկիի դերում։ Նույն թվականի նոյեմբերին Սոֆի Դի Մարտինոն ընդգրկվել է դերասանական կազմում։ 2020 թվականի հունվարին Օուեն Ուիլսոնը ընդգրկվել է դերասանական կազմում։ Ավելի ուշ Գուգու Մբատա-Ռոուն ստացել է գլխավոր կանացի դերը։ Ռիչարդ Գրանտը ընդգրկվել է դերասանական կազմում։

Նկարահանումներ 
Շոուի նկարահանումները սկսվել են 2020 թվականի հունվարին՝ «River Cruise» աշխատանքային անվան տակ։ Մարտի 14-ին հեռուստասերիալի նկարահանումները դադարեցվել են COVID-19 համավարակի պատճառով։

Ցուցադրություն 
2021 թվականի սկզբից «Լոկի» հեռուստասերիալը ցուցադրվում է Disney+ հարթակում և բաղկացած է վեց սերիայից։

Ծանոթագրություններ 

2021 հեռուստասերիալներ
Սփին-օֆֆ հեռուստասերիալներ